Jeg bodde her 25 netter på forsommeren 2015. Dette var min første erfaring med Airbnb - og som alternativ til hotell, var oppholdet svært vellykket både hva gjelder pris, frihetsfølelse og vanlig komfort. Leiligheten ligger sentralt i gamlebyen - i en nokså alminnelig gate der folk bor, men med tilgang til både spisesteder, severdigheter og et vell av butikker like i nærheten.

Jeg hadde ingen personlig kontakt med verten, heller ikke ved nøkkeloverleveringen, men vi kommuniserte greit via nettsiden og sms. Ved spørsmål og andre henvendelser fikk jeg raske og gode svar, og problemer ble løst raskt, for eksempel da internettforbindelsen datt ut. Den fungerte for øvrig veldig bra med unntak av et par dager.

Ved et såpass langt opphold må leiligheten rengjøres med jevne mellomrom. Det hadde jeg selv ansvaret for, viste det seg. Dette gjaldt også håndklær og sengetøy. Greit nok, men dette burde være informert om da jeg booket leiligheten. Vi fant en grei løsning, leiligheten ble vasket en gang i uka mot et ekstra gebyr.

Det er vaskemaskin i leiligheten, så det er mulig å vaske både egne klær og håndklær/sengetøy. Men det er ikke utstyr til vanlig renhold av gulv o.l. Dette er etter min mening en mangel som bør rettes opp. Det hadde også vært praktisk med et strykjern og et strykebrett.

Så et lite hjertesukk: Det burde være mulig å ha en kaffetrakter som fungerer bedre enn den som er der - ikke den billigste på markedet og av tvilsom kvalitet. Dette gjaldt også en del av det øvrige kjøkkenutstyret, som brødkniver o.l. Det gir en følelse av spnsk ferieleilighet på 80-tallet og trekker helt unødvendig noe ned på helhetsinntrykket og burde være enkelt og ganske rimelig å ordne opp i.

Men alt i alt er jeg altså godt fornøyd med mitt opphold. Det frister til gjentagelse, og jeg kommer nok til å benytte meg av Airbnb også i fremtiden.